50X50 — Eesti Kunstiakadeemia
Lill Volmeri isikunäitus "My Limbs" Vent Space projektiruumis
Avatud loeng: Nini Palavandishvili ja Laura Ingerpuu räägivad modernistlikust arhitektuurist
Fotod: Brenda Purtsak ja Eero Alev "Teesklus", kuraator Holger Loodus
EKA sisearhitektuuri osakonnas saab EKA avatud uste päeval teha proovieksamit ja ehitada täispuhutavat valgustit
AkadeemiaUudised50X50
3. mail kell 12.00 avatakse EKA-G galeriis, Estonia pst 7/Teatri väljak 1 arhitektoonika ja kompositsiooni näitus, kus eksponeeritakse Arhitektuuri-ja Disainiteaduskondade arhitektoonika ja üldkompositsiooni ainekursuste üliõpilastöid. Suurem osa näitusele väljapandud töödest on pärit aastatest 2010– 2012.
“Näituse eesmärgiks on tutvustada Eesti kunstipublikule arhitektoonika ja kompositsiooni ainete õppetulemusi – töid, mis on võimelised toimima iseseisvate kunstiteostena ja kutsuvad kaasa mõtlema nende esteetiliste süsteemide päritolu ja toimemehhanismide üle, mis tänapäeva inimesekeskkonna kujundavad, ” sõnab kursuse juhendaja Aleksander Jakovlev.
Näituse nimi – „50X50“ tuleneb prof. Bruno Tombergi poolt rajatud ja juhitud ERKI Disainikateedris rakendatud õppetööde põhiformaadist (500 x 500 mm), osutades üheltpoolt arhitektoonika kui kompositsiooniteooria ülimale arenemisvõimele, viidates samas teisalt disainiõpetuse järjepidevusele tänapäeva Kunstiakadeemias.
Näitus sai võimalikuks tänu Eesti Kunstiakadeemia tootedisaini osakonna ja Eesti Kultuurkapitali toetusele. Näitus on avatud 12. maini.
Kõik huvilised on oodatud näituse avamisele!
Teksti autor: A. Jakovlev
Toimetaja: S. Jahnke
Estonia pst 7/Teatri väljak 1
Tel +372 6 267 111
Mob +372 56 26 4949
Viimati muudetud 22. november 2013